Arne Wold ble utdannet ved Statens håndverks- og kunstindustriskole i Oslo der han var elev fra 1914 til 1916. Han gikk deretter i lære ved Chra. Clicháanstalt (1916–1918). I 1922 hadde han et kortere opphold ved kunstakademiet i Firenze i Italia. Under signaturen hadde Arne Wold politiske kommentartegninger i Nationen, bøndenes riksavis, fra 1919 til 1974. I perioden fra 1922 til 1961 var han kunstkritiker i den samme avisa. Han illustrerte ellers flere bøker, julehefter og tidsskrifter, blant annet tegneserien og bygdekomedien som ble trykt i Nynorsk Vekeblad i 1941 og hadde tekst av Erling Moen. Arne Wold deltok også på en rekke kollektivutstillinger, blant annet i Tokyo i Japan og i Montréal i Canada.